Document ID: 32001R0089

32001R0089
L 014/16
SLUŽBENI LIST EUROPSKE UNIJE
17.01.2001.
UREDBA KOMISIJE (EZ) br. 89/2001
od 17. siječnja 2001.
o izmjeni Uredbe Vijeća (EEZ) br. 574/72 o utvrđivanju postupka provedbe Uredbe (EEZ) br. 1408/71 o primjeni sustava socijalne sigurnosti na zaposlene, samozaposlene osobe i članove njihove obitelji koji se kreću unutar Zajednice
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 574/72 od 21. ožujka 1972. o utvrđivanju postupka provedbe Uredbe (EEZ) br. 1408/71 o primjeni sustava socijalne sigurnosti na zaposlene, samozaposlene osobe i članove njihove obitelji koji se kreću unutar Zajednice (1), kako je zadnje izmijenjena Uredbom (EZ) br. 1399/1999 (2), a posebno njezin članak 122.,
budući da:
(1)
Određene države članice ili njihova nadležna tijela zatražili su izmjenu Priloga Uredbi (EEZ) br. 574/72.
(2)
Te izmjene proizlaze iz odluka država članica ili predmetnih država članica ili njihovih nadležnih tijela odgovornih za provedbu zakonodavstva koje se odnosi na socijalnu sigurnost prema pravu Zajednice.
(3)
Dobiveno je jednoglasno mišljenje Administrativne komisije za socijalnu sigurnost radnika migranata,
DONIJELA JE OVU UREDBU:
Članak 1.
Prilozi 1. do 5. i Prilog 10. Uredbi (EEZ) br. 574/72 mijenjaju se kao što je prikazano u Prilogu ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. siječnja 2001.

Labels: 0
18
9